Nova pravila za vozače sa digitalnim tahografom

“Za kompanije u međunarodnom transportu na snagu je stupilo novo pravilo iz Uredbe EU 1054/2020 kojim i za vozače vozila sa digitalnim tahografom važe obaveze koje su do sada imali vozači vozila sa analognim tahografom”, saopšteno je iz Spoljnotrgovinske komore Bosne i Hercegovine.

Vozač u digitalni tahograf unosi simbole zemalja u kojima je započeto i završeno dnevno radno vrijeme, a od danas unosi i simbol zemlje u koju uđe nakon prelaska granice države članice na početku prvog zaustavljanja u toj državi članici.

“To prvo zaustavljanje obavlja se na najbližem mogućem mjestu za zaustavljanje ili nakon granice. Kada se granica države članice prelazi na trajektu ili vozu, vozač simbol zemlje upisuje u luci ili na stanici dolaska”, ističu iz Spoljnotrgovinske komore Bosne i Hercegovine.